"Escriure el Concert Trifàsic ha estat complex, perquè no hi ha cap antecedent d'una obra igual"

Thu, 23 May 2024 16:20:00 +0000

El compositor i director Xavier Pagès-Corella ens ha donat els detalls de l'estrena del Concert Trifàsic, escrit per ell mateix, que tindrà lloc el 25 de maig, durant la final del concurs La Sardana de l'Any, que se celebrarà al Palau Firal i de Congressos de Tarragona durant la segona part del certamen. Aquesta primera interpretació mundial anirà a càrrec d'Arnau Tordera a la guitarra elèctrica, Joan Torras a les timbales i la Cobla Sant Jordi, dirigida pel mateix Pagès-Corella, que a més serà el director musical de totes les interpretacions musicals del concurs, en el qual, en la primera part, participarà la Cobla Reus Jove.