El baix Manuel Fuentes interpreta el seu primer paper operístic sencer a les Canàries

Mon, 22 Feb 2021 07:15:00 +0000

El catàleg de cantants lírics del nostre país s'ha ampliat des de fa uns mesos amb un nou nom: Manuel Fuentes. La trajectòria d'aquest jove baix segueix una línia ascendent sobretot d'ençà que va guanyar, l'octubre del 2019, el 7è Concurs Internacional Alfredo Kraus a Las Palmas de Gran Canaria i, més a prop de casa nostra, diversos premis al Concurs Tenor Viñas de l'any passat.
Fruit del primer d'aquests concursos, Fuentes ha estat convidat a participar en una producció d'"Il Trovatore" de Verdi dels Amigos Canarios de la Ópera, que s'estrenarà dimarts 23 de febrer i on interpretarà el paper de Ferrando, en el que serà el seu primer rol operístic sencer. Manuel Fuentes ens explica quines són les principals dificultats amb què s'ha trobat per afrontar-lo.