El Conservatori del Liceu presenta Live Room, la seva nova sala per a música en directe

Wed, 15 Feb 2023 17:25:00 +0000

Avui s'ha presentat el nou espai Live Room del Conservatori del Liceu, una sala per a música en directe que amplia el recinte contigu a la cafeteria del centre i neix amb l'esperit de seguir donant cabuda a les propostes sorgides de l'entitat docent, com també ampliar-les, numèricament i estilísticament. La presentació de l'espai, que s'emmarca en el 185è aniversari de l'entitat d'ensenyament musical, ha comptat, amb les paraules de la directora de la Fundació Conservatori Liceu, Maria Serrat, i de Víctor Estapé, director acadèmic del Centre Superior.