Roca: "És una injustícia escandalosa que no coneguem prou Clotilde Cerdà"

Wed, 07 Feb 2024 17:40:00 +0000

L'escriptora Maria Carme Roca ens ha acompanyat per presentar-nos el seu llibre "Les illes interiors" (Columna edicions), una novel.la basada en la vida i la trajectòria musical de la prodigiosa arpista i compositora catalana Clotilde Cerdà, que a finals del segle dinou i principis del vint va destacar per ser una virtuosa del seu instrument, una nena prodigi de l'arpa. Filla il·legítima d'Ildefons Cerdà (tot i que li va donar el cognom la va excloure del seu testament), va recórrer el món sencer acompanyada de la seva mare i mentora, Clotilde Bosch. Clotilde Cerdà, a més de despertar l'admiració dels grans compositors i intel·lectuals de la seva època pel seu enorme talent musical (va ser lloada per Franz Liszt i Richard Wagner, entre d'altres), també va ser una gran pedagoga, maçona i una defensora infatigable de la igualtat de gènere.