Narcís Comadira: "La música té molta importància en la meva poesia"

Fri, 10 Jun 2022 17:00:00 +0000

L'escriptor i pintor Narcís Comadira, artista resident de l'Auditori de Girona, ens ha parlat del recital poètic que protagonitzarà aquest diumenge, una hora abans de l'últim concert de la temporada d'aquest equipament, on s'interpretarà la "Novena simfonia" de Beethoven. En el seu recital poètic, Comadira recitarà diversos dels seus poemes inspirats en la música clàssica. Durant l'entrevista ens ha explicat que és un gran melòman i oient assidu de la nostra emissora, que escolta diàriament, i sobretot durant la creació de les seves obres pictòriques.