Sílvia Comes: "Tota la poesia de Felícia Fuster ressona en mi"

Wed, 30 Nov 2022 17:20:00 +0000

La cantautora Sílvia Comes ens ha presentat el seu nou disc, "Felícia", editat per DiscMedi, que ha fet amb motiu del 100 aniversari del naixement de Felícia Fuster. Comes ha elaborat l'àlbum a partir dels poemes de Fuster, que li han donat molt de joc per tot el que diuen i també perquè són molt visuals i apel·len a l'interior. Aquest treball discogràfic consta de 10 cançons amb la música que ha escrit Sílvia Comes, que és plena de personalitat pròpia. Durant l'entrevista ens ha explicat que la poesia de Fuster, amb tot el que diu, va obrint espais constantment i li dispara la imaginació i els sentiments, i per això hi ha connectat i l'ha fet protagonista del seu disc.