García-Tomás: "L'Acadèmia Catalana de la Música fa una tasca real de suport a tots els músics"

Wed, 03 Jul 2024 16:20:00 +0000

La compositora Raquel García-Tomás, Premi Nacional de Cultura 2024, i Gerard Quintana, president de l'Acadèmia Catalana de la Música (que ens ha acompanyat via telefònica), ens han parlat de la cinquena edició dels Premis Alícia, els guardons anuals que concedeix la mateixa Acadèmia, que es van entregar en la gala celebrada el 20 de juny a L'Auditori de Barcelona. Enguany la compositora catalana va recollir el Premi Alícia 2024 a l'autoria, atorgat en col·laboració amb la Fundació SGAE, per la composició de l'òpera "Alexina B.", estrenada al març al Gran Teatre del Liceu.