Gorka Garay: "Quan toques sense por d'equivocar-te, els teus punts forts surten i brilles més"

Fri, 22 Oct 2021 16:20:00 +0000

El saxofonista i compositor català Gorka Garay ha vingut al programa "Assaig general", de Catalunya Música, per presentar-nos els seus nous projectes. Va estudiar a l'Escola Municipal de Música de Molins de Rei i gràcies a una beca de dos anys va poder seguir la formació al Conservatori del Liceu. Posteriorment va completar la formació a l'ESMUC, on es va llicenciar en grau superior en l'especialitat de saxo jazz. Entre els seus mestres més rellevants Garay ha citat Eladio Reinón i Pedro Iturralde. L'1 d'octubre passat va obrir el 49è Cicle Jazz Granollers amb la seva proposta "El cazador de luz" amb composicions pròpies que ja porta dos volums editats i l'any que ve en publicarà el tercer. Avui ha vingut acompanyat pel pianista Gerard Sala i plegats ens han interpretat el tema "Travelling to the unknown", del mateix Gorka Garay. A l'Instagram de @catalunyamusica podeu veure la seva actuació en directe.