"Em fa feliç saber que els interns que han estat alumnes meus han refet la vida"

Mon, 17 Jan 2022 17:20:00 +0000

La violinista Canòlich Prats, membre de l'Orquestra Simfònica del Vallès i coordinadora del Projecte Mosaic de la formació vallesana, ha publicat el llibre "El violí de la llibertat", que recull les seves experiències durant el seu voluntariat com a professora de violí de persones que estan en centres penitenciaris i privats de llibertat. Es tracta de relats sobre les seves classes al Centre Penitenciari de Joves i al Centre Penitenciari de Lledoners i que ens permeten adonar-nos que, a través de la música i del violí, es pot aconseguir la llibertat serena dins de la presó. Al llibre Canòlich Prats narra tot el que hi ha viscut i a més, els mateixos alumnes ens expliquen també com viuen les seves classes.