Descobrim com serà el nou espectacle de Marala

Tue, 30 Jan 2024 17:35:00 +0000

Des que crítica i públic tenen coneixement de la proposta de Marala, el trio vocal no ha parat d'acumular èxits. Aquest és el cas del seu últim disc, "Jota de morir", amb molt bona rebuda, i que les tres cantants (Selma Bruna, Clara Fiola i Sandra Montfort, d'esquerra a dreta a la foto) han portat als escenaris, tant de casa nostra com del territori europeu i fins i tot de Nova York. Ara, preparen un espectacle renovat que es podrà veure i escoltar el proper 23 de febrer a l'emblemàtica sala La Paloma de Barcelona, emmarcat en la programació del Festival Cruïlla. Bruna, una de les components de Marala, ens ha perfilat aquest nou muntatge.