Conversem amb Luka Coetzee, guanyadora del Guardó Internacional Pau Casals 2022

Wed, 30 Nov 2022 06:00:00 +0000

Fa uns dies, concretament el 18 de novembre, tenia lloc a l'Auditori Tívoli de l'Escola de Música Pau Casals del Vendrell la final d'una nova edició del Guardó Internacional Pau Casals per a Joves Violoncel·listes 2022. El primer premi el va guanyar la canadenca Luka Coetzee, que va convèncer el jurat amb la interpretació de la Suite número 3 en do major de Johann Sebastian Bach i el Concert per a violoncel op. 104 d'Antonín Dvorák. El dia de la final vam poder parlar amb un altre dels guardonats, Alejandro Gómez Pareja, un dels premis especials, i avui hem pogut conversar amb la guanyadora, Luka Coetzee, que ens ha explicat quina ha estat la seva motivació per presentar-se al Guardó Internacional Pau Casals.