Marcel Casellas: "A la Cobla Catalana dels Sons Essencials toquem com si fóssim un país normal"

Tue, 20 Dec 2022 17:20:00 +0000

El contrabaixista, compositor i pedagog Marcel Casellas ens ha parlat de l'espectacle de Nadal que ell mateix, amb la seva formació, la Cobla Catalana dels Sons Essencials, oferiran el dijous 29 de desembre al Tradicionàrius. En aquest espectacle el públic hi trobarà les cançons de sempre i les que gairebé mai s'interpreten, narracions, mercats amb marxants i encantadors de serps, els Reis d'Orient i fins i tot un virrei (Herodes) que per poc no ho espatlla tot. A més, aquesta tarda Casellas mateix, amb dos dels membres d'Els Sons Essencials, el guitarrista Alfons Rojo i el trompetista Ivó Oller, ens han ofert una actuació en directe que veureu a l'Instagram de @catalunyamusica.