Catllà: "Frederic Mompou hauria de ser difós a totes les etapes educatives"

Wed, 17 Jan 2024 17:20:00 +0000

Montse Catllà, directora general de la Fundació L'Atlàntida de Vic (al centre); Dolça Albert, directora de l'Escola de Música i Conservatori de Vic (EMVIC), i Joan Ribé, professor de piano de l'EMVIC i comissari del Projecte Mompou, ens han parlat dels actes que s'han organitzat per celebrar els 180 anys de l'Escola de Música i Conservatori de Vic. El primer dels actes organitzats per L'Atlàntida i l'EMVIC serà precisament el Projecte Mompou, que també compta amb la col·Laboració i suport de la Fundació Mompou, i que celebra els 130 anys del naixement del pianista i compositor català, que consisteix en conferències i classes magistrals sobre el músic i quatre concerts on els pianistes Adolf Pla, Alba Ventura, Emili Brugalla i Josep Colom interpretaran la integral de l'obra per a piano de Mompou. A més, tots els alumnes de l'EMVIC estan estudiant les obres del músic català. La nostra emissora, Catalunya Música, enregistrarà tots els concerts del Projecte Mompou.