El 59è Festival Internacional de Cant Coral de Barcelona formarà part de l'Europa Cantat

Wed, 26 Jun 2024 16:25:00 +0000

El "Te Deum" d'Anton Bruckner, amb motiu del bicentenari del naixement del compositor, és l'obra escollida per al concert que donarà el tret de sortida, el 9 de juliol al Palau de la Música Catalana, a la 59ª edició del Festival Internacional de Cant Coral de Barcelona (a la foto, l'edició passada). Serà un concert en què Jordi Mora dirigirà la Coral Càrmina, el cor de cambra Pax i l'Orquestra Simfònica Segle XXI, formació resident d'un festival que, de fet, haurà començat el dia abans i s'allargarà fins al 14. Com ha estat habitual els últims anys, el festival oferirà tres tallers, el primer dels quals porta per títol "Els colors del cor", serà dirigit per Elisenda Carrasco, i s'adreçarà a cors infantils i joves. Aquesta edició del certamen és especial, perquè formarà part del Festival Europeu Europa Cantat, fet que es traduirà en una major presència de cantaires, fins a 462. N'hem parlat amb Daniel Mestre, cap de l'equip tècnic de la Federació Catalana d'Entitats Corals.