Cascales Alimbau: "Deutsche Grammophon m'ha permès revisitar la música de Boulanger amb llibertat"

Tue, 10 Sep 2024 16:40:00 +0000

La pianista i compositora catalana Marta Cascales Alimbau acaba de publicar amb Deutsche Grammophon la seva reinterpretació de la composició "Cortège" de Lili Boulanger dins la sèrie "Fragments II" del famós segell groc, on s'ha convidat compositors contemporanis, sobretot dedicats a la música electrònica, a revisitar les obres de Boulanger. En la seva reelaboració, Cascales Alimbau ha transformat els ritmes enèrgics de la peça "Cortège", original per a violí i piano, i ha creat una composició per a piano solista que traspua calma i tranquil·litat. La música flueix suaument i crea un paisatge sonor tranquil i serè. Marta Cascales Alimbau ens ha tocat en directe la seva reinterpretació de "Cortège" de Lili Boulanger i la seva actuació musical la podreu veure a la playlist del canal de YouTube de 3CatCultura.