"Mantenir viva la memòria de Matilde Salvador és donar a conèixer les seves cançons menys conegudes"

Mon, 09 Jan 2023 17:50:00 +0000

La soprano Isabel Monar (dreta) i la pianista Concha Sánchez-Ocaña (esquerra) ens presenten el seu nou àlbum, "Al voltant de Matilde Salvador", editat pel segell Columna Música, per recordar la compositora castellonenca. El 2018 es va commemorar el centenari del naixement de qui va ser la primera dona compositora que va estrenar una òpera al Gran Teatre del Liceu. Autora de dues òperes, també va compondre cantates escèniques, música per a cor i orquestra i, sobretot, cançons a partir de poemes en català, castellà, gallec i anglès d'escriptors i poetes com Salvador Espriu, Vicent Andrés Estellés, Bernat Artola i Xavier Casp, entre d'altres.