Ignasi Terraza: "Caldria que els clubs de jazz fossin considerats cultura"

Tue, 30 Apr 2024 16:35:00 +0000

Avui, 30 d'abril, coincidint amb el Dia Internacional del Jazz, hem celebrat una edició especial en directe des del Live Room Conservatori Liceu, amb entrevistes i actuacions musicals i coincidint amb l'anunci de les primeres classes magistrals del cicle Liceu Jazz del Conservatori del Liceu. Per tancar el programa hem analitzat la salut del jazz a Catalunya amb el pianista i compositor Ignasi Terraza, membre de la junta de l'Associació de Músics de Jazz i Música Moderna de Catalunya (AMJM) (a la foto a la dreta), Joan Casares, bateria, compositor i membre del col·lectiu i segell discogràfic The Changes, entre altres projectes (a la foto al centre), i Dani Alonso, trombonista, compositor i líder dels Sunset Rhythm Kings, a més de soci del Sunset Jazz Club de Girona. Ell mateix amb la seva formació ens ha ofert una actuació musical en directe que veureu a l'Instagram de @catalunyamusica.