L'Stabat Mater de Haydn, dirigit per Jordi Casas Bayer, es podrà sentir a Barcelona i Terrassa

Fri, 11 Apr 2025 16:00:00 +0000

Aquest cap de setmana, a Barcelona i a Terrassa, hi haurà dues oportunitats de sentir l'Stabat Mater de Haydn, una obra relativament desconeguda i, en tot cas, poc programada. L'artífex d'aquests concerts és el director Jordi Casas Bayer, que dirigirà el Cor Valldonzella en la seva primera producció simfònica, al costat de l'Orquestra de Cambra Terrassa 48 i amb els solistes Mireia Tarragó, Marisa Martins, Ferran Mitjans i Marc Pujol. N'hem parlat amb el mateix Casas Bayer (a la foto).