Anita Rachvelishvili, entre els artistes convidats de la I edició del Festival ClàssicAnd

Fri, 26 May 2023 14:00:00 +0000

La setmana que ve, del 2 a l'11 de juny, tindrà lloc el Festival ClàssicAnd, el primer certamen interdisciplinari andorrà que ha programat actuacions d'artistes de fama internacional de la música clàssica, la dansa moderna i les arts escèniques a llocs emblemàtics d'Andorra, amb l'objectiu de posicionar el país com a referent cultural internacional. Hi actuaran artistes com el tenor Valentin Dityuk i la mezzosoprano Anita Rachvelishvili (a la foto), a més de l'Orquestra Nacional Clàsica d'Andorra. N'han parlat en roda de premsa Enric Torres, director de producte i de nous projectes d'Andorra Turisme, el director artístic del Festival ClàssicAnd, Joan Anton Rechi, i el músic Dani Espasa, que dirigirà l'Orquestra Nacional Clàssica d'Andorra.