Bueno: "Viure a través de les arts enriqueix el nostre cervell i ens dona millor qualitat de vida"

Wed, 02 Apr 2025 16:40:00 +0000

David Bueno, doctor en Biologia, fundador de la Càtedra de Neuroeducació UB-EDU1st i professor i investigador de la Secció de Genètica biomèdica, evolutiva i del desenvolupament a la Universitat de Barcelona, ens ha presentat el seu últim llibre,"L'art de ser humans", publicat per Destino. És el primer assaig científic que ha guanyat el Premi Josep Pla 2025. "L'art de ser humans" ens proposa un viatge fascinant a través de les arts, la neurociència i l'educació que redefineix la manera com percebem el món i a nosaltres mateixos. L'autor explora, de manera magistral, com les arts (des de la música i la poesia fins a la ciència i la filosofia) són una expressió única de la humanitat i un motor fonamental per al nostre creixement cognitiu, emocional i social. Cal destacar que en aquest llibre David Bueno dedica un capítol sencer a les arts musicals.