El Can Reon Festival celebra la seva primera edició a Tiana

Fri, 26 May 2023 03:00:00 +0000

Avui ens fixem en un certamen de nova creació, ubicat a Tiana, que ocuparà la jornada de dissabte: és el Can Reon Festival, que neix amb la vocació de ser una trobada de propostes de diversos camps artístics i amb el focus posat en els llenguatges contemporanis. Es tracta d'una iniciativa de la historiadora de l'art, crítica i dissenyadora holandesa Renny Ramakers, que viu a Tiana des de fa uns anys amb la seva parella, que és promotor musical. En aquesta primera edició, el festival ocuparà diferents espais del Casino de Tiana i oferirà propostes de dansa, música i arts visuals, que interactuen entre si. Hi ha programades les actuacions d'artistes com Carles Viarnès i Alba G. Corral, com també de Geneviève Murphy (a la foto), entre molts d'altres. N'hem parlat amb Pep Mula, músic i membre de l'organització del festival.