"Stripsody. Cathy Berberian" commemora el centenari del naixement de l'artista nord-americana

Wed, 23 Apr 2025 16:30:00 +0000

Fa pocs dies s'ha inaugurat a La Virreina - Centre de la Imatge una mostra que posa en valor l'univers artístic i creatiu de la mezzosoprano i compositora originària d'Attleboro (Massachusetts) Cathy Berberian (a la foto), considerada una icona en el terreny experimental, que va néixer ara fa cent anys. L'exposició al recinte barceloní, comissariada per Arnau Horta, parteix de l'obra "Stripsody", una de les creacions vocals més inclassificables del segle XX, ideada a partir de l'ús d'onomatopeies inspirades per la iconografia i el llenguatge dels còmics. N'hem parlat amb el mateix Horta.