El Casino l'Aliança del Poblenou acull el 4t cicle de cobla a Barcelona

Mon, 04 Oct 2021 16:25:00 +0000

Avui dilluns arrenca aquest cicle al Casino l'Aliança del Poblenou, dins del cicle de Cultura Popular als Ateneus, que ofereix 12 concerts fins al 21 de març. La programació d'enguany, tal com és habitual, recorre sovint al pretext de les efemèrides per proposar concerts monogràfics, com serà el cas del 150è aniversari d'Amadeu Vives que la Cobla Ciutat de Girona celebrarà el 18 d'octubre; el centenari del Foment de la Sardana, que es commemorarà el 25 de novembre, o el centenari de la cobla Barcelona, el 10 de gener. I pocs dies més tard, el 24 de gener, també es recordarà la cessió, fa 25 anys, del títol Ciutat de Barcelona a la Cobla Sant Jordi, que des de llavors l'ha incorporat al nom. N'hem parlat amb un dels responsables del cicle, Joaquim Rucabado.