David Malet: "Pots passar tota la vida tocant les obres de Bach, perquè sempre sonen noves"

Tue, 15 Nov 2022 17:50:00 +0000

David Malet, organista titular al Palau Güell de Barcelona i director de l'Orfeó Laudate, demà, dimecres, oferirà el proper concert del 33è cicle de concerts L'orgue de la catedral de Barcelona amb un programa monogràfic dedicat a Johann Sebastian Bach i ha vingut al programa a explicar-nos les característiques de les obres que hi interpretarà i també quins són els seus propers projectes. Malet va rebre la seva primera formació a la catedral de Barcelona i durant 15 anys en va ser el seu segon organista. Actualment compagina l'activitat concertística i de director amb la docència al Conservatori Superior de Música del Liceu, al Conservatori Professional de Badalona i a l'ESMUC.