Amils: "Tenir músics adequats i sentir-hi química musical em va animar a gravar el meu àlbum"

Mon, 30 Jun 2025 16:40:00 +0000

La cantant de jazz catalana Cristina Amils ha publicat el seu primer disc, "Nobody else" (Microscopi), al capdavant del seu quartet de confiança, amb Èlia Lucas al piano, Héctor Tejedo al contrabaix i Pau Planas a la bateria. L'àlbum es presenta com un viatge musical íntim i vibrant, fidel reflex de la versatilitat artística i lingüística que defineix Cristina Amils i el seu grup. Les deu peces del disc combinen l'elegància del jazz clàssic amb incursions en el blues, la bossa nova i la chanson francesa. Al final de l'entrevista amb Èlia Lucas, ens ha ofert una actuació en directe que veureu a la web del nostre programa i a la playlist del 3CatCultura a YouTube.