Jordi Fosas: "A la 26a Fira Mediterrània hem posat un focus en la intel·ligència artificial"

Thu, 05 Oct 2023 16:15:00 +0000

Un any més, l'equip de l'"Assaig general" ens hem desplaçat a la Casa Lluvià de Manresa per informar de la programació de la 26a Fira Mediterrània, el mercat estratègic de les propostes artístiques que utilitzen l'arrel, la tradició i la cultura popular com a motor creatiu al nostre país i hem començat el programa entrevistant Jordi Fosas (a la dreta), director artístic de la Fira, que ens ha ofert una panoràmica de l'edició d'enguany, i també Dani López, que és el compositor que ha fet la música de l'espectacle "Crui", amb llibret i textos de Clara Fiol, que l'OMAC estrenarà demà divendres, 6 d'octubre, al Teatre Kursaal de Manresa, dins la Fira.