Demà s'estrena a la Sagrada Família el "Magnificat" de Marc Timón

Tue, 07 Dec 2021 07:00:00 +0000

Demà dimecres serà un dia molt especial per a la basílica de la Sagrada Família i per a la ciutat de Barcelona. Serà el primer dia que s'il·luminarà l'estrella que corona la torre de 138 metres en honor a la Mare de Déu. I en els actes de celebració, la música tindrà un protagonisme destacat. Avui, volem centrar la nostra atenció en la Missa de la Puríssima, durant la qual s'estrenarà l'obra que el patronat del temple va encarregar a Marc Timón.
El compositor empordanès va escollir posar música al text del "Magnificat" i n'hem parlat amb ell.