Ca la Naïta porta "Les dones de la Nova Cançó" a Cuba

Tue, 18 Jun 2024 16:30:00 +0000

El duet Ca la Naïta, format per les compositores, instrumentistes, musicòlogues i docents Naiara Burke i Berta Sala, presentarà aquest divendres, 21 de juny, a l'amfiteatre de l'Havana, el seu concert comentat sobre les dones compositores i intèrprets de la Nova Cançó, que van publicar els seus primers àlbums o senzills durant la dècada del 1960. A més, entre cançó i cançó, Ca la Naïta posarà en context les artistes amb petits detalls biogràfics de cada dona: Remei Margarit, Maria del Carme Girau, Maria Cinta, Teresa Rebull o Maria del Mar Bonet, entre d'altres. El duet català presentarà el seu projecte, que té el suport de l'Institut Ramon Llull, amb motiu de les Jornades de Cultura Catalana a la Universitat de l'Havana. Foto: Enrique Carrillo.