Casas Bayer: "L'entusiasme dels cantaires fa que El Messies Participatiu sigui realment emotiu"

Wed, 13 Dec 2023 17:20:00 +0000

Jordi Casas Bayer, director d'El Messies Participatiu d'enguany i Joana Uribe, vicepresidenta de l'Associació Messies Participatiu ens han donat els detalls dels concerts que oferiran aquest divendres, 15 de desembre, a L'Auditori de Barcelona i aquest dissabte, 16 de desembre, a l'Auditori de Girona. A Barcelona hi haurà 540 cantaires de l'Associació, mentre que a Girona hi intervindran 200 cantaires. Per edats, la més jove és una contralt d'11 anys i el més gran, un baix de 84. Els acompanyaran els solistes vocals Soledad Cardoso, Anna Tobella, Roger Padullés i Marc Pujol, el Cor Francesc Valls, l'Orquestra Barroca Catalana i els cors infantils El Virolet dels Lluïsos de Gràcia, a Barcelona i a Girona, seran els cors GiroNins i Preludi.