El Cor de Noies de l'Orfeó i l'Orquestra Simfònica del Vallès estrenaran una obra de Ferran Cruixent

Wed, 22 Sep 2021 06:00:00 +0000

El primer concert de la nova temporada dels cors de l'Orfeó Català, que tindrà lloc aquest dissabte 25 de setembre al Palau de la Música Catalana, també donarà el tret de sortida a la 26a temporada de Simfònics al Palau de l'Orquestra Simfònica del Vallès i tindrà una estrena absoluta. El Cor de Noies de l'Orfeó Català i la Simfònica del Vallès interpretaran, sota la direcció d'Andrés Salado, "La victòria de la dona lluna", una obra d'encàrrec del Palau a Ferran Cruixent, que ha escrit a partir del text d'un dels poetes convidats aquesta temporada a la sala modernista: Jaume Cristòfol Pons Alorda. El mateix compositor català ens n'ha donat tots els detalls.