Xavier Coll: "La Societat del Gran Teatre del Liceu és l'ADN del coliseu"

Mon, 16 May 2022 17:00:00 +0000

Xavier Coll, president de la Societat del Gran Teatre del Liceu (al centre), Ignasi Borrell, vocal d'aquesta entitat (a la dreta), i el doctor en musicologia i professor titular de la UAB Francesc Cortès (esquerre), ens han presentat el llibre "Societat del Gran Teatre del Liceu. Un recorregut a través del seu arxiu històric", editat per Huygens Editorial i que commemora els 175 anys del coliseu de la Rambla. El llibre és una edició limitada destinada als socis de la Societat. A partir de la documentació excepcional que es conserva a l'arxiu documental de l'entitat, es pot recórrer la història del Gran Teatre del Liceu des del 1847 fins a l'actualitat. El coordinador dels continguts del llibre ha estat el mateix Cortès i aquesta tarda ens n'han donat tots els detalls.