El director d'orquestra Xavier Güell publica el primer volum de "Cuarteto de la guerra"

Thu, 11 Mar 2021 07:15:00 +0000

"Cuarteto de la guerra" és el títol d'una nova tetralogia de biografies musicals que el director d'orquestra i promotor Xavier Güell acaba d'encetar amb la publicació del primer volum, dedicat a Béla Bartók.
Fruit d'un treball de recerca i documentació exhaustiu, el resultat final pren la forma de relat de ficció però reprodueix amb fidelitat, això sí, el desenvolupament cronològic dels fets de què parla. El primer volum de la tetralogia, "Si no puedes, yo respiraré por ti" (ja a la venda), explica l'exili voluntari de Bartók als Estats Units, on va passar els últims cinc anys de la seva vida i on va compondre algunes de les seves obres més extraordinàries.
L'editorial Galaxia Gutenberg és qui publica aquesta tetralogia, el segon volum de la qual sortirà a l'octubre, i el tercer i el quart, al llarg de l'any que ve.