Martin Diaz: "El meu àlbum s'inspira en com el plaer es pot convertir en desplaer"

Tue, 21 Oct 2025 16:40:00 +0000

Martin Diaz (a l'esquerra, a la foto) liderant el seu quartet acaba de publicar l'àlbum "El Goce", amb temes propis. El saxofonista i compositor català hi fusiona la música amb la psicoanàlisi. El títol de l'àlbum descriu quin n'és el tema central, el gaudi, un terme de Jacques Lacan traduït del francès "jouissance", que fa referència al fet que una satisfacció repetida es transforma en una cosa més propera al desplaer. El Martin Diaz Quartet té a les seves files el jove músic català, el pianista Evan van der Feen, David Puime, a la bateria i el contrabaixista Ton Felices (d'esquerra a dreta, a la foto) i tots quatre són dels millors intèrprets de l'escena jazzística de l'Estat i dels Països Baixos. Al final de l'entrevista El Martin Diaz Quartet ens ha interpretat el tema propi que dona nom a l'àlbum, "El Goce". Aquesta actuació musical la veureu a la web del nostre programa i a la playlist de 3CatCultura a YouTube.