El Sónar fa sonar per primera vegada a Espanya un orgue expandit digitalment

Tue, 14 Jun 2022 05:00:00 +0000

L'orgue del Palau Güell de Gaudí, al carrer Nou de la Rambla de Barcelona, va ser restaurat el 2011 per Albert Blancafort. En aquell moment, l'orguener ja va introduir a l'instrument algun dels dispositius que ara permeten al festival Sónar presentar-hi l'hiperorgue, un orgue expandit digitalment que sonarà per primera vegada al nostre país. D'aquesta manera, el festival de música electrònica arriba, doncs, a aquest espai modernista actualment gestionat per la Diputació de Barcelona per fer-hi sonar l'orgue de manera ininterrompuda, automàtica i sense assistència humana, entre aquest dimecres i diumenge, de 10 h del matí a 8 h del vespre. N'han parlat en roda de premsa Ricard Robles, codirector i cofundador del Sónar, el mestre orguener Albert Blancafort, i Santi Vilanova, tecnòleg de Playmode Studio, involucrats en aquesta iniciativa.