Fem un tast del nou disc de Juan Carmona, "Zyriab 6.7"

Mon, 07 Mar 2022 07:00:00 +0000

Avui posem el focus en l'últim disc del guitarrista i compositor francoespanyol Juan Carmona, un àlbum que duu el títol "Zyriab 6.7", i que com el seu nom indica està dedicat al poeta i músic del segle IX, figura clau de la cultura araboandalusina. L'embrió del projecte l'hem de buscar el 2015, quan el músic va rebre el premi "Zyriab dels virtuosos" de la UNESCO, i era el primer cop que el rebia un artista europeu. A partir d'allò, es va sentir empès a investigar qui era realment Zyriab i quina empremta havia deixat, i va confirmar que és molt més que el pare de la música araboandalusina. N'hem parlat amb ell mateix.