Es presenten els tres concerts "Gran simfònic del Palau i l'OSV

Mon, 20 Oct 2025 16:25:00 +0000

Sota el títol "Gran simfònic", el Palau de la Música Catalana i l'Orquestra Simfònica del Vallès (OSV) han anunciat tres concerts que tindran lloc en dates prenadalenques a l'Auditori Fòrum CCIB de Barcelona. L'objectiu d'aquest nou cicle és oferir al públic concerts de gran format, bandes sonores de pel·lícules i altres propostes populars de qualitat, en les millors condicions acústiques i de format, sempre d'acord amb l'objectiu compartit pel Palau i la Simfònica d'apropar la música clàssica a nous públics i potenciar l'escolta de música en directe com a experiència col·lectiva. N'han parlat en roda de premsa el president de la Fundació Orfeó Català-Palau de la Música Catalana, Joaquim Uriach, Jordi Cos, president de la Simfònica del Vallès i Òscar Lanuza, gerent de l'OSV.