Ivó Jordà i Marçal Ramon: "Ens agradaria crear contactes amb orquestres de folk europees"

Fri, 25 Mar 2022 17:20:00 +0000

Ivó Jordà (esquerra) i Marçal Ramon (dreta) ens han parlat dels concerts de presentació del primer disc, "Trencadís", de l'OMAC, el dissabte 26 de març al Teatre Bartrina de Reus i el diumenge al Palau de la Música Catalana. "Trencadís", escrit i dirigit pel jove compositor olotí Dani López, compta amb la cantant Anna Ferrer com a veu principal i la plantilla habitual de 30 músics d'arreu del país de l'OMAC. Consta de dotze cançons, repartides en 13 talls, creades a partir de poemes d'autors contemporanis d'arreu dels Països Catalans. La música, tot i ser original de Dani López, en algunes ocasions parteix de músiques tradicionals recollides i gravades per Artur Blasco d'antics testimonis. El disc, editat per Propaganda pel Fet!, es pot trobar en format digital a totes les plataformes de distribució digital i també en format físic en forma de llibre-CD de 48 pàgines dissenyat per Oriol Piferrer.