El contrabaixista Luis Cabrera mostra la versatilitat del contrabaix al seu disc "Canto interior"

Tue, 15 Jun 2021 06:15:00 +0000

Luis Cabrera és el contrabaix principal de l'Orquestra Filharmònica dels Països Baixos i ha tocat amb formacions de tant prestigi com l'Orquestra del Royal Concertgebouw d'Amsterdam i les simfòniques de Londres i de la BBC, entre d'altres. Com a enamorat que és del seu instrument, n'ha volgut mostrar totes les possibilitats i ha editat el disc "Canto interior" al segell TRPTK. Conté obres dels contrabaixistes i compositors Giovanni Bottesini i Serguei Kussevitski, a més de transcripcions que ell mateix ha fet per al seu instrument de dues obres de cambra de Robert Schumann i César Franck: les "Peces de fantasia" op. 79 del compositor alemany i la cèlebre Sonata per a violí i piano en la major del músic francobelga. El mateix Luis Cabrera ens ha donat tots els detalls del seu nou àlbum.