Parlem amb Eva González Sancho del seu treball de recerca sobre música premiat per la UPF

Fri, 27 May 2022 06:00:00 +0000

La música té una gran importància en les pel·lícules japoneses d'animació de Studio Ghibli, moltes d'elles signades pel director Hayao Miyazaki. Doncs l'estudiant Eva González Sancho, alumna de l'Institut Bernat El Ferrer de Molins de Rei, ha posat el focus en les bandes sonores d'aquests films per al seu treball de recerca de final del batxillerat, que ha estat guardonat amb el Premi Francesc Noy d'Humanitats 2022. L'atorga la Facultat d'Humanitats de la Universitat Pompeu Fabra. El treball es titula "Què veig d'allò que escolto? La influència de la música a Studio Ghibli" i, en concret, se centra en l'aclamada pel·lícula d'animació de Hayao Miyazaki "Porco Rosso", la banda sonora de la qual signa el compositor Joe Hisaishi. D'aquesta manera, Eva González Sancho ha unit dues de les seves passions: l'anime japonès i la música. N'hem parlat amb ella.