Ens fixem en els projectes de Michael League amb motiu del seu concert al Conservatori del Liceu

Tue, 30 Nov 2021 07:00:00 +0000

Michael League és músic, productor i un compositor molt inquiet i ja fa uns anys que és conegut pel públic català per ser un dels líders de la superbanda de jazz fusió Snarky Puppy. L'activitat d'aquest artista d'origen nord-americà té moltes branques: una és la de docent al Conservatori del Liceu, coincidint amb la seva actual residència a Catalunya. I justament demà dimecres, Michael League participarà en el concert que tindrà lloc en aquest centre barceloní, dins del Festival de Jazz de Barcelona, on dirigirà el Liceu Blam Collective i tocarà al costat del professor Alex Dee com a convidat.