Fullegem "El misterio Razumovski" de Martín Llade, amb Beethoven com a protagonista

Wed, 22 May 2024 16:25:00 +0000

El grup editorial Penguin Randomhouse acaba de publicar "El misterio Razumovski", una novel·la històrica amb traces de misteri del periodista i divulgador musical Martín Llade amb Beethoven com a protagonista. Amb més de 600 pàgines, aquesta és fins ara l'obra literària més extensa de Llade. L'acció d'aquesta novel·la se situa a Viena, el 1814, durant la celebració del Congrés que havia de decidir el destí d'Europa després de la derrota de Napoleó; Beethoven ja és sord i coneix el jove Anton Schindler i comença una trama d'investigació arran de l'assassinat de la criada del comte Andrei Razumovski, l'ambaixador rus a Viena que va encarregar al compositor els cèlebres quartets que porten el nom del noble. Entre les presentacions del llibre que està fent Martín Llade, la següent és a Catalunya: el dia 3 de juny per als Amics del Liceu.