El violoncel·lista Gautier Capuçon, gran estrella de la Diada Pau Casals 2021

Thu, 03 Jun 2021 06:10:00 +0000

Aquesta diada dedicada al mestre del Vendrell, que és fruit de la col·laboració entre la Fundació Pau Casals i el Palau de la Música Catalana, aquest any aplegarà diversos actes a l'entorn d'un concert central que tindrà lloc el dimarts 15 de juny al Palau i que protagonitzarà el violoncel·lista francès Gautier Capuçon amb el pianista Frank Braley. Tot i que el 2007 ja va tenir lloc un primer concert, aquesta celebració tal com la coneixem avui dia va néixer fa sis anys per iniciativa de la Fundació Pau Casals i va ser institucionalitzada l'any següent per l'Ajuntament de Barcelona. Mischa Maisky, Sol Gabetta, el Quartet Casals i Alban Gerhard són alguns dels artistes que han estat convidats fins ara a aquesta cita i enguany el seleccionat ha estat Gautier Capuçon. N'hem parlat amb Jordi Pardo, director de la Fundació Pau Casals, i amb l'assessor de la fundació que porta el nom del músic, Bernard Meillat.