El pianista Jordi Masó grava pràcticament la integral pianística de Jaume Padrós

Mon, 02 Jun 2025 16:25:00 +0000

La música de Jaume Padrós, compositor igualadí nascut el 1926 i traspassat l'any 2007, és la protagonista del disc monogràfic que li ha dedicat el pianista Jordi Masó i que ha publicat el segell Ficta. Padrós, pianista, compositor i pedagog, va desenvolupar la major part de la seva trajectòria vital i professional a Alemanya, fet que ha dificultat la difusió de la seva obra al nostre país, fins i tot entre professionals del sector com Masó, que hi va arribar gairebé per casualitat. N'hem parlat amb el mateix Masó.