Es presenta l'informe "La situació de la música clàssica a Catalunya"

Thu, 02 Feb 2023 06:00:00 +0000

"La situació de la música clàssica a Catalunya (2021)" és el títol del primer informe d'aquestes característiques elaborat al nostre país, encarregat per l'Associació Catalana d'Intèrprets de Música Clàssica (ACIMC) al grup de recerca RESCUE de la Universitat de Barcelona, encapçalat per les doctores Magda Polo i Arlinda Garcia. Davant d'una manca històrica de dades fiables i científiques en el sector de la música en general, l'ACIMC va encarregar aquest informe amb múltiples objectius, des d'analitzar la distribució territorial dels equipaments, l'estacionalitat de la programació i el repertori programat fins als pressupostos i les subvencions. N'han parlat en roda de premsa el president de l'Associació, Lluís Rodríguez Salvà, i les doctores Magda Polo i Arlinda Garcia.