Olvido Lanza i Juan Esteban Cuacci porten la música de Piazzolla en concert per Catalunya

Fri, 20 Jan 2023 17:25:00 +0000

El tàndem format per Olvido Lanza i Juan Esteban Cuacci sona en diversos escenaris del territori aquests dies, i per això avui recollim les impressions de la violinista sobre el projecte que ja fa temps que mostra al costat del pianista i compositor argentí. Després que l'any passat van estar presentant un repertori dedicat a Astor Piazzolla, coincidint amb el centenari del compositor, ara tornen a abordar aquest univers en tres dels quatre concerts que tenen programats aquesta setmana (a Barcelona, la Bisbal d'Empordà i Terrassa). En l'últim, que serà diumenge a Girona, revisen un espectacle que escurça distàncies entre el Mediterrani i les terres americanes. N'hem parlat amb la mateixa Olvido Lanza.