Cristina Miguel: "El nostre duet sona diferent a cada concert, perquè juguem amb l'espai on toquem"

Fri, 17 Jun 2022 16:20:00 +0000

La saxofonista i compositora Cristina Miguel ha estat convidada pel col·lectiu Els Millors Festivals (que agrupa els festivals de jazz de Banyoles, Vic, la Garriga, Porto Colom, Vilafranca i Igualada) a ser l'artista resident del Circuit d'Els Millors Festivals, actuant a cada certamen amb diferents propostes i sis formacions diferents. Ella mateixa, amb el saxofonista Marcel·lí Bayer, ens presentarà les seves properes actuacions. Justament demà, dissabte 18 de juny, tots dos actuaran a l'Estival de Jazz d'Igualada, on presentaran el seu àlbum "Transcendit Terram". Per això Cristina Miguel ha vingut aquesta tarda al programa amb el mateix Bayer i tots dos ens han ofert una actuació en directe que veureu a l'Instagram de @catalunyamusica.