La 12a edició del Festival InterFado s'obre a la fusió amb altres cultures

Mon, 16 Oct 2023 16:25:00 +0000

La tardor ens torna a acostar al món del fado amb la 12a edició del Festival Internacional de Fado de Catalunya, més conegut com a InterFado, que es farà entre aquest dimecres, dia 18, i el 4 de novembre, on actuaran artistes com Andrea Imaginario (a la foto), entre d'altres. Concebut en els seus inicis com un festival de terres lleidatanes i amb la Fundació Orfeó Lleidatà com a entitat organitzadora, en els darrers anys aquesta trobada s'ha ampliat a localitats com Sant Feliu de Llobregat i Cambrils, i seguint amb la filosofia d'agermanar propostes vingudes de Portugal i altres de fora d'aquest país, però sempre pivotant al voltant del gènere sonor portuguès per excel·lència. Ens ha presentat la 12a edició d'aquest certamen la cantant Carolina Blàvia, directora del festival des del començament.