Yexza Lara: "Volia gravar en cinta les meves cançons i sentir la pressió de no poder editar res"

Tue, 10 Jun 2025 16:40:00 +0000

La cantant, instrumentista i compositora Yexza Lara, amb el multiinstrumentista, compositor i productor Pablo Selnik, ens ha presentat el seu nou projecte "Estéreo-afecto", gravat analògicament en cinta de casset i com a reivindicació del valor de l'art fet a mà i d'una visió de la música que fa atenció al detall. Produït pel mateix Pablo Selnik, que també hi participa en dos temes amb la flauta travessera, Lara ja l'ha presentat en concert per Catalunya i l'Estat i ara el portarà de gira per Europa. Al final de l'entrevista, tots dos ens han interpretat en directe un dels temes del nou treball. Aquesta actuació musical en directe la veureu a la web del nostre programa i a la playlist de 3CatCultura a YouTube.