Manel Camp: "A 'Estimar' hi reinterpreto cançons que formen part de la banda sonora de la meva vida"

Wed, 12 Jun 2024 16:40:00 +0000

El pianista i compositor català Manel Camp ens ha acompanyat aquesta tarda per donar-nos els detalls del seu disc "Estimar", el primer en més de 30 anys que no està dedicat íntegrament a composicions seves, ja que només n'inclou una de pròpia i la resta de vuit temes són d'altres compositors. Es tracta de nou cançons que Camp versiona a piano sol i que, segons ha explicat ell mateix, formen part de la seva vida i tenen un significat especial per a ell, tant en la seva trajectòria personal com professional, perquè parlen d'amor en el sentit més ampli de la paraula. Tracten d'estimar la parella, les amistats, la pròpia professió, la terra on un ha nascut, les persones que ens han deixat i també els ideals. Aquesta tarda ens ha obsequiat interpretant en directe la seva versió de la cançó "Shape of my heart" de Sting, inclosa en aquest nou àlbum. Aquesta actuació musical la podreu veureu a l'Instagram de @catalunyamusica.