Vivancos: "Els infants canten la meva 'Missa per la Pau' amb una innocència que no tenen els adults"

Thu, 04 May 2023 16:45:00 +0000

El compositor català Bernat Vivancos ens ha explicat com ha estat el procés de composició de la seva "Missa per la Pau", que ha escrit expressament per a dos dels cors de veus blanques més importants del nostre país: el Veus-Cor Infantil Amics de la Unió i l'Escolania de Montserrat. Aquests dos cors n'oferiran l'estrena mundial aquest diumenge, 7 de maig, al Palau de la Música Catalana, sota la direcció de Lluís Vilamajó, en la que serà la primera vegada que aquestes dues formacions corals actuaran juntes. Durant l'estrena els acompanyaran l'organista Joan Seguí i el percussionista Robert Armengol, ja que l'obra està escrita per a doble cor de veus blanques, orgue i percussió. La "Missa per la Pau" l'interpretaran en dos concerts més: el divendres 12 de maig, a l'Església de Sant Esteve de Granollers, i el diumenge 14 de maig, a la basílica de Montserrat.